BASES DE LA CONVOCATÒRIA DEL PROGRAMA PROPI PER AL FOMENT DE LES RELACIONS INTERNACIONALS (PPI) DE UNIVERSITAT D'ALACANT DURANT L'UFL 4832. - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/1654)
  + [Valencià](/va/acuerdo/1654)






Selector de idioma

Leer

* [Español](/es/acuerdo/1654)
* [Valencià](/va/acuerdo/1654)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





BASES DE LA CONVOCATÒRIA DEL PROGRAMA PROPI PER AL FOMENT DE LES RELACIONS INTERNACIONALS (PPI) DE UNIVERSITAT D'ALACANT DURANT L'ZLK 4685.[Butlletí Oficial Universitat d'Alacant](/ca/Publicacion)
====================================================================================================================================================================================================

Secretaria General

Butlletí Oficial Universitat d'Alacant





BASES DE LA CONVOCATÒRIA DEL PROGRAMA PROPI PER AL FOMENT DE LES RELACIONS INTERNACIONALS (PPI) DE UNIVERSITAT D'ALACANT DURANT L'UYL 4210.

Data d'aprovació
:   21/01/2011

Data de publicació
:   25/01/2011

Òrgan competent
:   Vicerectora de Relacions Internacionals i Cooperació

Secció
:   CONVOCATÒRIES I CONCURSOS

* [Ver acuerdo en formato **PDF**](/pdf.asp?pdf=1654.pdf)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/1654)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/1654)
  + [Compartir acuerdo en 

    X](https://twitter.com/intent/tweet?via=UA_Universidad&text=BASES DE LA CONVOCATÒRIA DEL PROGRAMA PROPI PER AL FOMENT DE LES RELACIONS INTERNACIONALS (PPI) DE UNIVERSITAT D'ALACANT DURANT L'IQT 0474.&url=https://www.boua.ua.es/va/acuerdo/1654)

**Títol:** BASES DE LA CONVOCATÒRIA DEL PROGRAMA PROPI PER AL FOMENT DE LES RELACIONS INTERNACIONALS (PPI) DE UNIVERSITAT D'ALACANT DURANT L'BMC 2453.

**Secció:** CONVOCATÒRIES I CONCURSOS

**Òrgan:** Vicerectora de Relacions Internacionals i Cooperació

**Data d'aprovació:** divendres, 21 de gener de 2011

BASES DE LA CONVOCATÒRIA DEL PROGRAMA PROPI PER AL FOMENT DE LES RELACIONS INTERNACIONALS (PPI) DE UNIVERSITAT D'ALACANT DURANT L'CSK 8073.

El Vicerectorat de Relacions Internacionals i Cooperació publica aquestes bases que regulen el Programa Propi per al Foment de les Relacions Internacionals de la Universitat d’Alacant (PPI) per a l'any 2011.

1. Objectiu i quantia

El seu objectiu és donar suport a la mobilitat internacional del col·lectiu universitari i afavorir les relacions de la Universitat d'Alacant (UA) amb altres centres vinculats a la docència, a la investigació i, en general, a activitats relacionades amb l’àmbit acadèmic.

La quantia establida per a aquest programa durant l'any 2011 depèn de la disponibilitat pressupostària.

2. Sol·licitants

Podran sol·licitar aquestes ajudes, que tenen caràcter nominatiu d'acord amb la llei 38/2003:

2.1. Activitat 3.1: el personal docent i investigador a temps complet de la UA i el personal investigador en formació predoctoral o predoctoral contractat segons  Reial decret 63/2006 i el llistat del Vicerectorat d'Investigació, Desenvolupament i Innovació.

2.2. Activitat 3.2: el personal docent i investigador a temps complet de la UA.

2.3. Activitat 3.3: Els/las degans/es o directors/es i vicedegans/es o sotsdirectors/es de Relaciones Internacionales, en representació dels seus Centres respectius.

Les persones sol·licitants hauran de complir amb els requisits tant en el moment de la sol·licitud com durant la realització de l'activitat.

3. Activitats

Podran ser objecte d'ajudes les activitats següents dutes a terme entre l’1 de gener i el 31 de desembre de l'any 2011:

3.1. Presentació de ponències i comunicacions en congressos de caràcter internacional fora del territori nacional.

3.2. Estades entre 2 i 4 setmanes (seminaris, conferències i consultes de fons bibliogràfics) en centres estrangers vinculats a l'educació superior o la investigació. Se n’exclouen las estades en universitats que tinguen establits acords d'intercanvi docent (Teaching Staff) dins del programa LLP-Erasmus amb la UA, o que tinguen acords i convenis en el marc d'un Postgrau, sempre que el sol·licitant pertanga a la mateixa àrea de coneixement.

3.3. Accions de mobilitat dirigides a establir acords acadèmics amb caràcter internacional i al seguiment i reforçament dels vincles amb les institucions d'Educació Superior amb les quals es mantenen acords Erasmus.

Incompatibilitats: haver rebut ajudes d'altres Vicerectorats destinades a les mateixes finalitats.

4. Presentació de sol·licituds

Només s'admetrà una sol·licitud anual per persona.

El termini de presentació de sol·licituds serà aquest:

4.1. Per a l'activitat 3.1 s'obriran dos terminis de sol·licitud:

         - del 26 de gener al 14 de febrer de 2011

          - del 7 al 26 de setembre de 2011

4.2. Per a l'activitat 3.2: del 26 de gener al 14 de febrer de 2011

4.3. Per a l'activitat 3.3: del 26 de gener al 14 de febrer de 2011

Aquestes sol·licituds es formalitzaran únicament i exclusivament a través del formulari publicat en

[http://www.ua.es/va/presentacion/vicerrectorado/vr.ric/sec\_movilidad/PPI/ZWM6131.htm](http://www.ua.es/va/presentacion/vicerrectorado/vr.ric/sec_movilidad/PPI/VWK0254.htm) .

Un vegada imprès el formulari, les sol·licituds, juntament amb la documentació acreditativa, es dirigiran a la Vicerectora de Relacions Internacionals i Cooperació de la Universitat d'Alacant, a través dels registres de la UA (Registre General en l'edifici de Rectorat i Serveis Generals, o els registres de les secretaries dels centres), o per qualsevol altre procediment establit en la Llei 30/92, de 26 de novembre, de Règim Jurídic d'Administracions Públiques i del Procediment Administratiu Comú, dins del termini indicat.

5. Contingut de les sol·licituds

Les sol·licituds que es presenten en aquesta convocatòria hauran de contenir la documentació següent:

5.1. Imprès de sol·licitud. En cap cas s'admetrà més d'una sol·licitud.

5.2. Projecte explicatiu de l'activitat que es pretén dur a terme, el qual, indefectiblement, ha de contenir:

Per a totes les activitats:

a)     Pla de treball, incloent-hi la planificació temporal i les dates de realització de l'activitat. Qualsevol modificació sobre la data prevista caldrà comunicar-la amb caràcter urgent enviant un correu electrònic a l'adreça

[d.daayuevmupcdp@kt.bx](mailto:t.yshagrqbfnasp@ey.tx)

en el qual s’indique la nova data de realització de l'activitat. Aquestes noves dates comportaran l'actualització del import assignat, que no podrà, en cap cas, ser superior a la quantitat assignada inicialment.

Per a l'activitat 3.1:

b)     Document d'acceptació de la ponència o comunicació.

c)     En el cas del personal investigador en formació, certificació acreditativa de la nota obtinguda en els estudis de llicenciatura.

Per a l'activitat 3.2:

d)     Aval del Departament, Centre o Organisme al que pertany la persona sol·licitant que acredite que durant la seua absència les tasques ocupades per la persona sol·licitant queden cobertes sense cost addicional per a la UA.

e)     Carta d'invitació de la institució d'acollida. Si es tracta d'una consulta de fons bibliogràfics i no és possible aconseguir una carta d'invitació del centre, serà necessària una declaració jurada que indique aquesta circumstància.

6. Principis de selecció i exclusió de les activitats

Seran excloses d'aquesta convocatòria les sol·licituds següents:

a.      Les fetes per persones que no reuneixen amb els requisits establits en els punts 2 i 3 d'aquesta convocatòria.

b.      Les presentades fora del termini establit.

c.      Les que no aporten la documentació exigida.

d.      Les que hagen sigut afavorides amb ajudes d'altres vicerectorats destinades a les mateixes finalitats.

7. Criteris d'avaluació d'adjudicació d'ajudes

7.1. La distribució de fons es farà atenent al següent criteri per a les distintes activitats previstes en el punt 3:

Ponències i comunicacions (3.1):        fins al 50 %

Estades (3.2):                                fins al 30 %

Accions dels Centres (3.3):               fins al 20 %

En cas que les ajudes concedides per a qualsevol de les activitats no esgoten la totalitat del finançament establit, es redistribuirà la quantitat sobrant entre les altres activitats, segons el criteri de la Comissió.

7.2. No es finançarà més d'una acció per persona sol·licitant i any per a les accions 3.1 i 3.2.

7.3. Per a la concessió d'ajudes a les activitats 3.1 i 3.2 s'aplicaran aquests criteris:

No haver rebut ajuda en les convocatòries 2008, 2009 i 2010        3 punts

Haver rebut l’última ajuda en la convocatòria 2008                      2 punts

Haver rebut l’última ajuda en la convocatòria 2009                      1 punts

Haver rebut l’última ajuda en la convocatòria 2010                      0 punts

7.4. Per a les ajudes 3.1, la Comissió fixarà un percentatge d'ajudes destinades al personal investigador en formació, depenent del nombre de sol·licituds. Si escau, a més del criteri anterior, es valorarà la nota mitjana obtinguda en els estudis de llicenciatura.

7.5. Per a les ajudes als centres, es valorarà la idoneïtat i l'interès de les activitats proposades. La distribució dels fons tindrà en compte les dimensions de cada centre, segons el nombre d'estudiants de grau a temps complet.

7.6. El càlcul per a establir les borses d'ajuda es realitzarà segons aquests criteris:

a) S'estableixen els següents mòduls per desplaçament:

- Europa i Magrib: fins a 500 €

- Resta del Món: fins a 1000 €

Magrib: El Marroc, Tunísia i Algèria.

b) La dotació restant, en cas que n’hi haja i depenent del nombre de sol·licituds seleccionades, es repartirà segons els criteris que establisca la Comissió d'Avaluació.

8. Comissió d'Avaluació

L'estudi i selecció de les sol·licituds presentades correspon a la Comissió d'Avaluació, que podrà requerir de les persones sol·licitants totes les dades i acreditacions que considere necessàries per a fer-ne la valoració.

La Comissió d'Avaluació estarà presidida pel rector de la Universitat d'Alacant, que podrà delegar en la vicerectora de Relacions Internacionals i Cooperació. La componen: el vicerector d'Investigació, Desenvolupament i Innovació o la persona en qui delegue, el vicerector de Planificació d'Estudis o la persona en qui delegue, la directora del Secretariat de Programes Internacionals i Mobilitat, la directora del Servei de Relacions Internacionals, la subdirectora de Mobilitat Internacional i la gestora en cap de Mobilitat de PDI, que actuarà com a Secretària, amb veu però sense vot.

9. Lliurament de fons

L'ajuda és una contribució per a cobrir les despeses de desplaçament i/o d'allotjament durant el període de realització de l'activitat. En cap cas es podran superar els imports establits en la

[normativa de gestió econòmica](http://www.ua.es/va/servicios/si/documentacion/gestion_economica/anexo8.htm)

de la Universitat d'Alacant per a aquest tipus de despeses. Se n’exclouen expressament les dietes i qualsevol altra despesa que no corresponga a desplaçament o allotjament.

Las ajudes assignades es faran efectives a les persones beneficiàries mitjançant un primer ingrés del 50% de la quantitat assignada. Si, després d'aquest primer ingrés, la persona beneficiària renúncia a l'ajuda, haurà de retornar la quantitat percebuda en el termini màxim de 15 dies des de la data de presentació de la seua renúncia a través del registre. L'import restant s'ingressarà quan haja acabat l'activitat, una vegada presentada tota la documentació que en justifique la realització.

Si el departament ha assumit o assumirà les despeses de l'activitat, s’indicarà en el moment de la sol·licitud que es realitze el traspàs de l'ajuda a una aplicació del departament en comptes de la persona interessada.  Aquest traspàs es farà una vegada realitzada l'activitat, després de rebre còpia de la liquidació de la comissió de servei i de la documentació justificativa.

En ambdós casos es percebrà exclusivament la part justificada de la quantitat assignada.

10. Finalització del projecte i presentació d'informes

En el termini màxim d'un mes després de haver finalitzat l'activitat, la persona responsable de l’acció haurà d'aportar la documentació següent en el Secretariat de Programes Internacionals i Mobilitat:

Per a totes les activitats:

a)     Memòria econòmica del projecte. Justificants de viatge (bitllets i targetes d'embarcament), transport o allotjament. Si part del desplaçament es fa en vehicle propi, la persona beneficiària haurà d'aportar-ne un informe i justificar-lo mitjançant la presentació de tiquets de gasolina i, si escau, peatges d'autopista. Quant a l'allotjament, la factura d'hotel haurà d'incloure: el nom del beneficiari, data d'entrada, data d'eixida, el nombre de nits, el preu per nit i el preu total de l'allotjament. Si durant l'estada resideix en una casa particular, caldrà aportar rebut en el qual conste: el nom, els cognoms i el número de document d'identitat o passaport tant de la persona arrendadora com de la persona arrendatària (serà imprescindible adjuntar fotocòpies d'aquests documents), l’adreça de l'habitatge, les dates d'estada, el preu de l'allotjament i la firma de les dues persones. Tots els documents han de ser originals i les quantitats no justificades haurien de ser reintegrades a la Universitat d'Alacant.

Per a l'activitat 3.1:

b)     Fotocòpia compulsada del certificat de participació.

Per a l'activitat 3.2:

c)     Memòria de l'activitat, acompanyada de la documentació que n’acredite la realització (document oficial original de confirmació de les dates de l'estada, firmat i segellat).

Per a l'activitat 3.3:

d)     Memòria de l'activitat, acompanyada de la documentació que n’acredite la realització.

e)     En el cas d'ajudes sol·licitades per a la signatura i el seguiment de convenis, caldrà presentar el conveni de referència.

11. Acceptació i seguiment

La participació en aquesta convocatòria implica l'acceptació de les bases, de manera que les persones beneficiàries de les ajudes quedaran obligades a complir-les estrictament. En cas contrari, d'acord amb la Llei 38/2003, de subvencions, es podrà exigir la devolució total o parcial de l'ajuda.

En els casos que estime convenient, la Comissió Avaluadora podrà demanar la presentació de la informació complementària que considere oportuna o delegar en una persona o en més d’una les accions necessàries per a fer el seguiment de les ajudes concedides. De les accions que es deriven d'aquest seguiment es mantindran informades les persones responsables dels projectes corresponents.

12. Resolució i procediment

a)     La Comissió d'Avaluació resoldrà sobre la concessió o denegació de cadascuna de les sol·licituds presentades en el termini màxim de tres mesos a partir de la finalització del termini de presentació de sol·licituds.

b)     La Resolució es publicarà en la pàgina web del Secretariat de programes Internacionals i Mobilitat:

<http://www.ua.es/va/presentacion/vicerrectorado/vr.ric/sec_movilidad/>.

c)     Una vegada transcorregut el termini màxim per a resoldre, sense que s'haja produït resolució expressa, las persones interessades consideraran desestimades les seues sol·licituds per silenci administratiu.

Vicerectora de Relacions Internacionals i Cooperació

Begoña San Miguel Del Hoyo

Alacant, 21 de gener de 2011.





[Carretera Sant Vicent del Raspeig s/n  
03737 Sant Vicent del Raspeig - Alacant  
 Tel. 77 780 2620 - Fax 03 370 9804](https://www.google.es/maps/@53.171266,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12084&trk=tyah&trkInfo=tarId%8E9805327010454%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)